stanford-oval/wikipedia huggingface dataset:
בורודינו (אוניית מערכה, 1901)
הערות שוליים

↑  Paul H. Silverstone, Directory of the World's Capital Ships, Hippocrene Books, 1984, p. 373
↑  N. J. M. Campbell, Conway's All the World's Fighting Ships 1860–1905, Mayflower Books, 1979, p. 184
גובה ימין ותוכנית סיפון כפי שמתואר ב-Brassey's Naval Annual 1906
אשלי מדקוויי

| --- | --- |

מדקוויי, 2012
 לידה:  6 בדצמבר 1983  (בת 40) Mile End, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1999 
 מקום לימודים:  האקדמיה המלכותית לאמנות הדרמה (2005)  מכללת בריט לאמנויות הבמה 
 בן או בת זוג:  עדו גולדברג (17 ביוני 2012–?) 
 http://ashley-ringmybell.com/
 פרופיל ב-IMDb
 
אשלי גולדברג מדקוויי (באנגלית: Ashley Goldberg Madekwe; נולדה ב-6 בדצמבר 1983) היא שחקנית קולנוע וטלוויזיה בריטית. היא ידועה בתפקידיה כ"במבי", נערת ליווי בסדרה "וידוייה הסודיים של זונת צמרת", "אשלי דבנפורט" בסדרת הדרמה של ABC "נקמה", ו"המכשפה טיטובה" בסדרת הטלוויזיה "סאלם".
ביוגרפיה

מדקוויי נולדה בדרום לונדון, אנגליה למשפחה מעורבת. אביה ניגרי ואמה אנגלייה. היא גדלה בדרום לונדון ולמדה בבית הספר "בריט" בגיל 14. היא למדה באקדמיה המלכותית לאמנות הדרמה בלונדון שם סיימה תואר ראשון במשחק. היא הופיעה בהפקות בימתיות רבות בהן "הנרי החמישי" בתפקיד "הנסיכה קתרין" וב"אנקת גבהים" בתפקיד "קתרין".
קריירה

מדקוויי החלה את קריירת המשחק שלה בסרט "Storm Damage". מאז, היא הופיעה בתפקידים אורחים בסדרות רבות, בין היתר ב"מורים", "רופאים" ו"נפגעים". סרטה הראשון היה סרטו של וודי אלן "חלומה של קסנדרה" משנת 2007, מול קולין פארל ויואן מקגרגור. בעקבות אותה הצלחה, היא שיחקה את אלישה בפיילוט הדרמה החד פעמי "West 10 LDN", והופיעה בשישה פרקים בסדרות הטלוויזיה "Trexx" ו- "Flipside" בתפקיד "אולי".
משנת 2008 גילמה את "במבי" בסדרת הדרמה "וידוייה הסודיים של זונת צמרת",  באותה שנה כיכבה בסרט הקומדיה "איך לאבד חברים ולהרחיק אנשים" משנת 2008.
תפקידי התיאטרון שלה כוללים את "דבר מתוק קטן" מאת המחזאי רוי וויליאמס ו"נתיב הטיסה" מאת דייוויד ווטסון.
מדקוויי הופיעה לראשונה בארצות הברית בסדרת הדרמה "החיים היפים" משנת 2009, ששידרה רק שני פרקים לפני שבוטלה.
בפברואר 2011 היא לוהקה לתפקיד אשלי דבנפורט בסדרת הדרמה ABC "נקמה". לאחר שהייתה שחקנית קבועה בשתי העונות הראשונות, דווח בסוף מאי 2013 כי מדקוויי תעזוב את הסדרה. היא הופיעה בהופעת אורח בפרק הראשון של העונה השלישית. היא גילמה את טיטובה בסדרת הטלוויזיה "סיילם" בין השנים 2014 ל-2016.
בשנת 2021 שיחקה בתפקיד ראשי בסדרת הטלוויזיה ספר לי את הסודות שלך.
חיים אישיים

ביוני 2012 התחתנה מדקוויי עם בן זוגה, השחקן הבריטי-ישראלי עדו גולדברג. בספטמבר 2023 נולד בנם הראשון
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2006 | ונוס | שחקנית בתיאטרון רויאל קורט |  |
| 2007 | חלומה של קסנדרה | לוסי |  |
| 2008 | איך לאבד חברים ולהרחיק אנשים | ויקי |  |
| 2011 | Victim | טיה |  |
| 2022 | Summering | ג'וי |  |
| 2023 | עוברי אורח | נב / שריל |  |
| 2024 | Junction | מארי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1999 | The Bill | ג'ני ניוטון | פרק: "Badlands" |
| 2000 | תקווה ותהילה | דון | פרק: "2.4" |
| 2000 | עם רגליים על הקרקע | ג'ולי | פרק: "הו האהובים ביותר" |
| 2000 | נזקי סערה | אנאליז | סרט טלוויזיה |
| 2001–2002 | מורים | Bev | 9 פרקים |
| 2006 | סימנים חיוניים | טארט | פרק: "1.5" |
| 2006 | רופאים | סופי וולס | פרק: "אהבה של אמא" |
| 2006 | נפגעים | ג'ייד קלארק | פרק: "Worlds apart" |
| 2006 | החשוד העיקרי | טניה | פרק: "המעשה הסופי, חלק 1" |
| 2007 | Drop Dead Gorgeous | ברוגן טולי | 3 פרקים |
| 2008 | West 10 LDN | אלישע | טייס טלוויזיה שלא נמכר |
| 2008 | משפט וגמול | מריה | פרק: "מסלולים: חלק 1" |
| 2008 | טרקס ופליפסייד | אולי | 8 פרקים |
| 2008 | וולנדר | דולורס מריה סנטנה | פרק: "מסלול צד" |
| 2008–2010 | וידוייה הסודיים של זונת צמרת | במבי / גלוריה ווייט | 13 פרקים |
| 2009 | The Beautiful Life | מריסה דלפינה | 4 פרקים |
| 2009 | בקרוב | שאנה | פרק: "Raising Baby Rio" |
| 2010 | מעל התחנה שלהם | קלי איב | פיילוט טלוויזיה שלא נמכר |
| 2011 | Bedlam | מולי לוקאס | 6 פרקים |
| 2011–2013 | נקמה | אשלי דבנפורט | 43 פרקים |
| 2014–2017 | סיילם (אנ') | טיטובה | תפקיד ראשי (3 עונות); 36 פרקים |
| 2019 | אקדמיית המטרייה | הבלשית יודורה פאץ' | 3 פרקים |
| 2019 | ארבע חתונות ולוויה אחת | ג'וליה | תפקיד אורח, מיני סדרה |
| 2019–2020 | ספר לי סיפור | סימון גרלנד | תפקיד ראשי (עונה 2) |
| 2021 | ספר לי את הסודות שלך | ליסה גולירוי |  |
| 2023 | ד"ר מוות | ד"ר אנה לאסברי | תפקיד ראשי (עונה 2); 8 פרקים |
הערות שוליים

↑  http://www.naijasinglegirl.com/3849-2/
↑  "Revenge's Ashley Madekwe: I threw KFC rubbish on my ex's driveway". Metro. Associated Newspapers. 18 ביוני 2012. נבדק ב-6 בפברואר 2013. {{cite web}}:  (עזרה)
↑  "Ashley Davenport Played by Ashley Madekwe". American Broadcasting Company. אורכב מ-המקור ב-25 בספטמבר 2011. {{cite web}}:  (עזרה)
↑  Andreeva, Nellie (12 בפברואר 2011). "Jack Davenport To Co-Star In NBC's 'Smash'". Deadline Hollywood. PMC. נבדק ב-8 באוקטובר 2013. {{cite web}}:  (עזרה)
↑  O'Connell, Michael (31 במאי 2013). "Ashley Madekwe to Depart 'Revenge' in Third Season". The Hollywood Reporter. Prometheus Global Media. נבדק ב-31 במאי 2013. {{cite web}}:  (עזרה)
↑  Wightman, Catriona (18 ביוני 2012). "'Revenge' star Ashley Madekwe marries Iddo Goldberg". דיגיטל ספיי. {{cite web}}:  (עזרה)
| --- | --- |
בקרת זהויות :  BnF: cb16254587m (data)  GND: 1244797057  ISNI: 0000 0003 7205 5230  LCCN: no2012110545  VIAF: 161497073   WorldCat (עם VIAF): 161497073
בורוטה

בורוטה (בהונגרית: Borota) הוא כפר במחוז באץ'-קישקון בנפת יאנושהלמה בהונגריה.
מיקום

הכפר ממוקם בחלק הדרומי של מחוז באץ'-קישקון קרוב לגבול סרביה, 26 ק"מ מבאיה ו-35 ק"מ מקישקונהלש. הוא ממוקם בנקודת המפגש של רכס חול של קישקונשאג ורכס הלס של באצ'קה. 60% משטחה הוא חול ו-40% הם קרקע פורייה. מתוך 81,800 דונם של התחום המוניציפלי של היישוב, 80,340 דונם הם פרברי הכפר, שעדיין מאוכלס רק ב-10% מהאוכלוסייה. כ-30% מהשטח החיצוני הוא יער, 35% הם אדמה חקלאית באיכות טובה, השאר מרעה-אחו, בוסתנים-כרמים.
היסטוריה

שם הכפר הוזכר בראשונה בשנת 1325 בשם בורוט-Boroth.
היישוב היה נחלתו של הארכיבישוף של קלוצ'ה. הכפר התרוקן במהלך הפלישה המונגולית לאירופה.
בשנת 1325 העביר הארכיבישוף את האחוזה הריקה מאדם למשפחה אצילה ובמקביל נתן לה את הזכות לשפוט את הצמיתים. בשנת 1519 היא הייתה בבעלות פאל לוראנט בורוטי. מאוחר יותר, גם מפקדי אוכלוסייה טורקיים מזכירים את הכפר אף הם. בשנת 1658 הוא נתרם על ידי הרוזן פרנץ ושלני הפלטין, למשפחת סרני. משנת 1750 השתייך בורוטה לכפר רים. משנת 1872 ועד סוף המאה ה-19 הפך לכפר עצמאי ואז שוב חזר לשליטת הכפר רים. משנת 1911 הוא הפך לעצמאי סופית. היו אמנם יהודים במקום, אך אין תיעוד מיוחד עליהם. אחרי השואה לא היו בכפר יהודים.
תשתית

בכל רחוב בכפר מותקנים רשת מים, גז, חשמל, טלפון וטלוויזיה בכבלים. כל הרחובות סלולים, ומדרכות סלולות לפחות בצד אחד של כל רחוב.
נולדן כאן

מרגיט אנה במקור זיכרמן – Sichermann; (בהונגרית: Anna Margit; בורוטה, 23 בדצמבר 1913 – בודפשט, 3 ביוני 1991) הייתה ציירת יהודייה-הונגרייה
ביכורי השדה דרום

| --- | --- |

 נתונים כלליים
 סוג:  חברה פרטית
 חברת אם:  ביכורי שדה (אחזקות) בע"מ
 משרד ראשי:  קריית מלאכי, ישראל
 מוצרים עיקריים:  שיווק פירות וירקות טריים
 רווח:  46.6 מיליון ש"ח (2016)
 יו"ר:  עמיהוד גולדין
 מנכ"ל:  אילן שבע
  
 www.bikurey.co.il
 
משאית של "ביכורי השדה" בנמל חיפה
ביכורי השדה דרום שיווק תוצרת חקלאית (2002) בע"מ, המוכרת בשם המקוצר ביכורי השדה, היא חברה ישראלית העוסקת ברכישה, מכירה והפצה של פירות וירקות טריים מתוצרת ישראל, מתן אשראי, וייבוא פירות וירקות מחו"ל בהיקף לא משמעותי. החברה נמצאת בשליטת האחים אילן וששון שבע באמצעות ביכורי שדה (אחזקות).
החברה הוקמה כביכורי שדה בתחילת שנות ה-80 על ידי אליעזר קלורגלוס וגדעון חכם, בתחילת שנות ה-90 נפרדו השותפים אליעזר וגדעון ופיצלו החברה לשתי חברות - ביכורי השדה דרום וביכורי השדה הצפון.
אליעזר קלורגלוס החזיק את ביכורי השדה דרום נקשר עם האחים שבע בשותפות ואילו גדעון חכם עמד בראש ביכורי השדה צפון.
בערוב הימים אליעזר קלורגלוס מכר את חלקו לדודי עזרא, בעלי קבוצת NETO.
בשנים 2007–2012 נסחרו ניירות הערך של החברה בבורסה לניירות ערך בתל אביב. הצעת הרכש להפיכתה לחברה פרטית נעשתה לפי שווי חברה של 240 מיליון ש"ח. במאי 2020 מכרה חברת נטו מ.ע. אחזקות את חלקה בחברה לביכורי שדה (אחזקות).
בשנת 2011 נוסדה החברה הבת גרין ארק בע"מ, העוסקת בייצוא פירות וירקות לאירופה.
בשנת 2013 הקימה החברה מרכז לוגיסטי גדול בתימורים.
נכון לסוף 2016 לחברה ארבע חברות בנות בבעלותה המלאה:
ביכורי שוק העיר בע"מ
נטו פירות וירקות בע"מ
ביכורי ביתן בע"מ
גרין ארק בע"מ.
הרווח הנקי של החברה בשנת 2016 היה 46.6 מיליון ש"ח.
הערות שוליים

1 2 3  נטו מ.ע. אחזקות בע"מ - דו"ח תקופתי לשנת 2016, באתר "מאיה"
↑  יניב פגוט, ‏ביכורי שדה: ענקית הפירות והירקות שלא שמעתם עליה, באתר גלובס, 7 באוקטובר 2017
↑   אתר האינטרנט הרשמי של GreenArk
בני קוזושווילי

.
בני קוזושווילי (נולד ב-19 בספטמבר 1967) הוא כדורגלן עבר ישראלי, שיחק לרוב בעמדות מגן ימני ובלם. ידוע בכינוי קוזו. את מרבית שנותיו ככדורגלן העביר בהפועל פתח תקווה, מרביתן כקפטן הקבוצה.
קריירה

קוזושווילי החל את דרכו בקבוצת הילדים של הפועל פתח תקווה. את הופעת הבכורה בבוגרים רשם לקראת סוף עונת 1984/1985. שימש במשך שנים רבות כקפטן הקבוצה והיה שותף ברצף שלוש הסגנויות בשנים 1989-1991. זכה עם הקבוצה בגביעי טוטו ב-1990 ו-1991, ובגביע המדינה ב-1992. בתום עונת 1998/1999 שוחרר מהקבוצה ועבר לבני יהודה. לאחר עונה אחת בבני יהודה, בה היה שותף במאבק על הישארותה בליגה שהסתים בהצלחה, עבר בין מספר קבוצות מהליגות הנמוכות עד שפרש. בין לבין שיחק בעירוני פתח תקווה בכדורגל אולמות, ובליגת הוותיקים. שותף ב-4 משחקים בנבחרת ישראל.
בעונת 2004/2005 מונה קוזושווילי כעוזר מאמן הפועל פתח תקווה תחת פרדי דוד, עד שדוד הוחלף באמצע העונה בדרור קשטן, שלא היה מעוניין בעוזר מאמן, ועבר לאמן במחלקת הנוער של המועדון.
פוליטיקה

לקראת הבחירות המקומיות בפתח תקווה ב-2023 (שנדחו בהמשך ל-2024) הוצב קוזושווילי במקום ה-13 ברשימת "התחדשות" של ראש העיר רמי גרינברג. הרשימה זכתה ב-13 מנדטים והוא נבחר למועצת העיר.
הערות שוליים

↑  מתן דויטש, שחקן חיזוק: בני קוזשווילי מצטרף לרשימה של רמי גרינברג, באתר mynet‏ פתח תקוה, 27 באוגוסט 2023
בדיחות פילים

בדיחות הפילים הן סוג של בדיחה, במבנה של חידה, שהנושא שלה פיל.
מבנה הבדיחה

בדיחות הפילים מורכבות משני חלקים: שאלה ותשובה. לדעת חוקרים  בדיחות הפילים "מצחיקות" בגלל חוסר ההלימות בין התמונה המוצגת לבין המציאות המוכרת, או בגלל חוסר ההיגיון שבשאלות או בתשובות, או בשילוב ביניהן.
בהתאם לסוג השאלה ולסוג התשובה אפשר לחלק את בדיחות הפילים לכמה קבוצות:
השאלה הגיונית וגם התשובה הגיונית אך מפתיעה:
ש: מדוע פיל לא רוקד סירטקי?
ת: כי הוא לא יכול להכות באצבע צרדה.
השאלה מתארת מצב בלתי סביר, בהתחשב בידע המקובל בתחום, אך התשובה לכאורה הגיונית:
ש: איך נוסעים ארבעה פילים בפולקסוואגן?
ת: שניים מקדימה ושניים מאחורה.
השאלה הגיונית אבל התשובה לא הגיונית:
ש: מדוע יש לפיל אוזניים גדולות?
ת: כדי שיוכל להתעופף מפרח לפרח כמו פרפר.
השאלה הגיונית. התשובה לא הגיונית אך מתבססת על מצב קיים:
ש: מדוע יש לפיל שני נחיריים?
ת: אחד למים חמים ואחד למים קרים. (ידוע שפילים שואפים מים דרך החדק ומתיזים אותם על עצמם כדי להצטנן, לכן סביר שתהייה להם אפשרות לכוון את חום המים)
השאלה לא הגיונית וגם התשובה חסרת כל הגיון:
ש: איך יודעים שפיל היה במקרר?
ת: רואים את העקבות שלו על הפודינג.
תפוצה

בשנת 1960 הוציאה חברת LM Becker Co מאפלטון, ויסקונסין, סט של 50 קלפי אספנות בשם "בדיחות פילים". הקלפים זכו לפופולריות רבה בארצות הברית והבדיחות פורסמו בעיתונים רבים. בדיחות פילים קיימות בכל השפות ובכל הארצות והן מופצות בעיקר ברשתות החברתיות ובאתרים השונים באינטרנט.
בישראל הופיע בשנת 1993 הספר "בדיחון הפילים השלם" בעריכת שלמה אבס ואמי רובינגר. עיתון הילדים "האדם הצעיר" פרסם בגיליון מספר 8 – "מצחיק" משנת 2013 אוסף של בדיחות פילים  בעריכת רינה פרימו, איורים מירה דניאל.
הערות שוליים

↑  Humour surréaliste – HiSoUR Art Culture Histoire (בצרפתית)
↑  "1960 L.M. Becker Elephant Jokes".
↑  בדיחון הפילים השלם - בדיחות, חידות, אמרות, מעשיות,ועבדות על הפילים - שלמה אבס
↑  אדם צעיר- גליון מס' 8- מצחיק, באתר אדם צעיר
לפיל יש אוזניים גדולות. הוא מנפנף בהן כדי להתקרר ולא כדי להתעופף.
פיל עושה מקלחת.
ביישינקוביץ (מחוז משנה)

מחוז משנה ביישינקוביץ (בבלארוסית: Бешанковіцкі раён; ברוסית: Бешенко́вичский райо́н) הוא אחד מ-21 מחוזות משנה מנהליים של מחוז ויטבסק שבצפון בלארוס. מרכזו המנהלי היא העיר ביישינקוביץ.
דמוגרפיה

בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה ביישינקוביץ 14,888 בני אדם. האוכלוסייה הצטמצמה ובשנת 2016 נמנו במחוז המשנה 15,904 בני אדם. ההרכב האתני של האוכלוסייה במחוז היה ב-2009: 94.63% בלארוסים, 3.86% רוסים ו-1.51% אחרים. שפות הדיבור הנפוצות: בלארוסית (60.24%) ורוסית (37.61%).
אשוח ענק

| אשוח ענק |
| --- | --- |
 אשוח ענק בארבורטום ברוגוב בפולין
מצב שימור
 conservation status: least concern ללא חשש (LC)‏
מיון מדעי
ממלכה:: צומח
מערכה:: מחטנאים
מחלקה:: מחטניים
סדרה:: מחטיים
משפחה:: אורניים
סוג:: אשוח
מין:: אשוח ענק
שם מדעי
 Abies grandis ‏(Douglas ex D.Don)‏ Lind.
תחום תפוצה
 ירוק - A. grandis ssp. grandis כחול - A. grandis ssp. idahoensis

אשוח ענק (שם מדעי: Abies grandis; באנגלית: Grand fir או Giant fir) הוא מין אשוח, השייך למשפחת האורניים שתחום התפוצה הטבעי שלו באזור הפסיפיק נורת' וסט ובצפון קליפורניה בצפון-מערב אמריקה הצפונית, מגובה פני הים ועד לגובה של 1,800 מטרים. העץ הוא נציג עיקרי של האזור האקולוגי של יער מעורב אשוח דאגלס ואשוח ענק (Grand Fir/Douglas Fir Ecoregion) ברכס קסקייד.
העץ בדרך כלל גדל לגובה 40–70 מטרים, והוא עשוי להיות מין האשוח הגבוה בעולם. ישנם שני זנים, "אשוח הענק החופי" הגבוה יותר, שנמצא ממערב לרכס הקסקייד, וה"אשוח הענק הפנימי" הנמוך יותר שנמצא ממזרח לרכס הקסקייד. העץ תואר לראשונה בשנת 1831 על ידי הבוטנאי הסקוטי דייוויד דאגלס.
העץ הוא קרוב משפחה של אשוח לבן. לקליפת הגזע סגולות רפואיות היסטוריות, והוא פופולרי בארצות הברית כעץ חג המולד. העצה שלו רכה, והוא משמש לייצור נייר, כמו גם לבניית שלד של בתים וריצוף, בשל עמידותו בפני התפצלות והתבקעות.
תיאור > נוף

אשוח ענק הוא עץ מחטני ירוק עד גבוה. גובהו עד 85 מטרים, וקוטר בגובה חזה של 1.55 עד 2.5 מטרים. נוף העץ חרוטי סימטרי ונשאר כך גם בעצים עתיקים. העצים חיים עד 300 שנים.
תיאור > מערכת השורשים

מערכת שורשי האשוח הענק היא שלב ביניים בהתפתחות השורשים בקרב מיני העצים הקשורים לו. השורשים השיפודיים אינם גדלים במהירות ולעומק כמו מיני עצים קשורים הגדלים על קרקע יבשה כמו אורן הזפת, אשוח דאגלס ואורן מפותל, אך הם צומחים מהר ועמוק יותר ממינים קשורים הגדלים על קרקע לחה כמו צוגה מערבית, ארז אדום מערבי ואשוחית אנגלמן. באור שמש מלא חודרים שורשי שתילים לתוך הקרקע במהירות מספיקה כדי לשרוד תנאי בצורת. האשוח הענק מסוגל לייצר שורשים גם בתנאים מוצלים, מה שמאפשר לו לשרוד בתת-היער. מערכת השורשים הסתגלנית תורמת לגידול האשוח הענק במגוון רחב של אתרים ותנאי אקלים. שורש שיפודי עמוק יחסית מאפשר לאשוח הענק לשרוד ולצמוח היטב על קרקעות יבשות למדי ורכסים חשופים. באתרים לחים מוחלף השורש השיפודי ברוב המקרים בשורשים רוחביים רדודים יותר.
תיאור > גזע וענפים

קליפת הגזע בעצים צעירים דקה (0.9 סנטימטרים בקוטר גזע של 20 סנטימטרים) ועבה יחסית בעצים בוגרים (1.7 סנטימטרים בקוטר גזע של 40 סנטימטרים) וגונה אפור-חום עם בועיות שרף והיא נשארת חלקה למשך זמן רב גם בגובה של 30 מטרים. גון הקליפה בעצים עתיקים בשליש התחתון של הגזע הוא אפור עמום, עד אפור-סגול ונסדקת לחתיכות קטנות, כשלעיתים קרובות נחשפת שכבת הפרידרם האדמדמה בחריצים הגובלים ברכסים שטוחים נוקשים.
הענפים המרכזיים צומחים כשהם נוטים כלפי מטה. הענפים הקטנים גדלים בדרך כל נגדיים, גונם חום בהיר והם מכוסים בפלומה.
תיאור > ניצנים ועלווה

מבט מלמטה (ימין) ומלמעלה (שמאל) על העלווה
הניצנים המכוסים בשרף הם כדוריים קטנים מאוד בגודל 2 מילימטרים בגוונים של סגול, ירוק או חום כשהם נחבאים מתחת לעלים. קצה הניצנים מעוגל, והקשקשים של הניצנים קצרים ורחבים בעלי צורה משולשת מעט מכוסים בפלומה.
העלים הם דמויי מחטים גמישות שטוחות באורך בין 2 ל-6 סנטימטרים, ברוחב בין 1.5 ל-2.5 מילימטרים, ובעובי של 0.5 מילימטרים, כשהעלים במרכז הענף ארוכים יותר מאשר בקצותיו. גונם ירוק מבריק בצד העליון ולבן ירקרק בצד התחתון שבו יש בין 10 ל-14 פסי פיוניות רחבים בגוון לבן. לכן ממבט מלמטה הם נראים כסופים מה שהעניק לעץ את אחד מכינוייו באנגלית Silver fir ("אשוח הכסף"). קצה המחט מפוצל (לעיתים רחוקות מעוגל), תעלות שרף עוברות קרוב לקצה ושכבת האפידרמיס בחלק התחתון. לעלים כתושים יש ריח עז המזכיר תפוז. הם מסודרים בצורת סליל על הענף, אבל בסיס העלים מפותל בצורה כזו שנראה כאילו המחטים מסודרות בשתי שורות מקבילות פחות או יותר משני צדי הענף, כשבצמרת העלים מסודרים בשורה אחת סלילית. העלים נושרים בממוצע שבע שנים לאחר צמיחתם.
תיאור > אצטרובלים וזרעים

אשוח ענק הוא צמח חד ביתי. העץ מתחיל לייצר זרעים בגיל 20 עד 50 שנים. האצטרובלים הזכריים והנקביים מפוזרים במקבצים על ענפים שצמחו בעונה הקודמת בחלקים שונים של אותו עץ. הפרחים הזכריים נושאי אבקה בלבד, ביצתיים או גליליים ותלויים בחלק התחתון של הענף, מתחת לפרחים הנקביים, וגונם אדום-כחלחל, סגול, כתום, צהוב או ירוק. צורתם של האצטרובלים הנקביים גלילית, וגונם משתנה מירוק בהיר לכחול כהה או סגול כהה בתקופת הפריחה לחום-אדמדם כשהם מבשילים. אורכם בעת ההבשלה בין 5 ל-12 סנטימטרים וקוטרם בין 3 ל-3.5 סנטימטרים, והם מלאי שרף. האצטרובלים מכוסים בקשקשים מרובעים מכוסי פלומה צפופה באורך וברוחב שבין 2 ל-2.5 סנטימטרים.
עונת ההאבקה נמשכת כתלות באזור ובטמפרטורות בין שלהי מרץ לאמצע מאי במקומות הנמוכים ואמצע יוני במקומות הגבוהים שבפנים היבשת. האצטרובלים הנקביים מבשילים מאוגוסט עד ספטמבר והזרעים מפוזרים חודש אחר-כך.
האצטרובל כולל בממוצע מעל ל-200 זרעים. הזרעים חומים באורך 6 עד 7 מילימטר וברוחב 3 עד 4 מילימטרים. לזרע צמודה כנף רחבה יחסית בגוון חום-סגלגל שגודלה פעם וחצי מגודל הזרע. בקילוגרם של זרעים יש בין 23,200 ל-63,100 זרעים. הם מתפזרים ברוח או על ידי מכרסמים בסתיו ויכולים להגיע למרחק ממוצע שבין 45 ל-60 מטרים ועד 120 מטרים מהעץ. הנביטה של הזרעים מתחילה באביב ותלויה בלחות של הקרקע ובמידת הפגיעות לחרקים.
לנבטים יש בין חמישה לשישה פסיגים.
תיאור > תת-מינים כלאיים ותפוצה

האשוח הענק תואר לראשונה על ידי מגלה הארצות והבוטנאי הסקוטי דייוויד דאגלס, שב-1831 אסף דוגמיות של העץ לאורך הנהר קולומביה באזור הפסיפיק נורת' וסט.
ישנם שני זנים, שראוי יותר להתייחס אליהם יותר בסיווג של תת-מינים, אם כי טרם פורסמו רשמית ככאלה:
Abies grandis var. grandis – באנגלית Coast grand fir (אשוח ענק חופי). תחום התפוצה שלו ביערות השפלה החופיים, בגובה פני הים עד לגובה 900 מטרים, מהאי ונקובר וחוף קולומביה הבריטית בקנדה בצפון, דרומה עד מחוז סונומה בארצות הברית. עץ גדול הגדל במהירות רבה עד לגובה 70 מטרים. העלווה שטוחה מאוד על כל הנצרים. האצטרובלים מעט צרים יותר (לרוב ברוחב פחות מ-4 סנטימטרים), עם קשקשים דקים יותר וגמישים למדי. סובל טמפרטורות שיורדות לכ-25°C- עד 30°C-. באתרים טובים עשויה הצמיחה לעלות על 1.5 מטרים לשנה כאשר העץ צעיר.
Abies grandis var. idahoensis – באנגלית Interior grand fir (אשוח ענק פנימי). יערות בפנים היבשת, בגובה (600–) 900–1800 מטרים מעל פני הים, על המדרון המזרחי של רכס קסקייד במדינות וושינגטון וצפון אורגון ובאזור הרי הרוקי מדרום-מזרח קולומביה הבריטית דרומה למרכז איידהו, צפון-מזרח אורגון ומערב מונטנה. זהו עץ נמוך יותר שגדל לאט לגובה 40–45 מטרים. העלווה לא שטוחה על כל הנצרים, העלים מתרוממים לעיתים קרובות מעל לנצר, במיוחד על נצרים בצמרת. האצטרובלים מעט יותר עבים (לרוב מעל רוחב של 4 סנטימטרים), עם קשקשים עבים מעט יותר ומרקם עצי מעט יותר. סובל טמפרטורות חורפיות עד ל-40°C-. צמיחה באתרים טובים לא תעלה על 0.6 מטרים בשנה גם כאשר העץ צעיר.
אשוח ענק קשור קשר הדוק מאוד לאשוח לבן, כאשר הזן  idahoensis  דומה במיוחד לצורות המערביות של אשוח לבן ממערב אורגון וקליפורניה, ויוצר איתו רביית כלאיים במקום בו הם נפגשים ברכס קסקייד של מרכז אורגון.
אשוח ענק מעדיף קרקעות עמוקות, עשירות בחומרי מזון, לחות, אבל מנוקזות היטב. הוא גדל לעיתים קרובות לאורך נהרות. הוא גדל בחורשות שבהן הוא המין היחיד או בחורשות מעורבות יחד עם אשוח דאגלס, ארזית מערבית (Larix occidentalis), אשוחית סיטקה וצוגה מערבית.
אשוח ענק הוא אחד ממיני העצים המיובאים החשובים ביותר ביערות במרכז אירופה, בייחוד באזורים של אקלים אטלנטי. הוא גדל מהר מאוד. מגיל חמש הוא גדל בקצב של מטר בשנה ויכול להגיע לגובה של 40 מטרים וקוטר של 50 סנטימטרים בתוך 50 שנים.
שימושים

כמה שבטי ילידים השתמשו בקליפה הפנימית של האשוח הענק לטיפול בהצטננות ובחום. לעלווה יש ניחוח אטרקטיבי של הדרים, ולעיתים העץ משמש לקישוטים של חג המולד בארצות הברית, כולל עץ חג המולד. הוא נטוע גם כעץ נוי בפארקים גדולים.
שבט האוקנאגן-קולוויל (Okanagan-Colville) השתמש בעץ כסם מחזק במצבים של תחושת חולשה כללית.
שימושים > עצה

העץ אינו ספוג בשרף ומרקמו עדין.
בתעשיית כריתת העצים באמריקה הצפונית מכונה האשוח הענק לעיתים קרובות "אשוח שולי" (hem fir), כאשר אשוח שולי הוא בפועל מספר מינים שניתן להחליף בין סוגי עץ שלהם (במיוחד אשוח אדום, אשוח אציל (Abies procera), אשוח חינני (Abies amabilis), אשוח לבן וצוגה מערבית). עצה מאשוח ענק נשלחת לרוב יחד עם מינים אחרים אלה. ניתן לכנותו גם עץ "אשוח לבן", מונח גג המתייחס גם לאשוח חינני, אשוח לבן ואשוח אדום.
העצה של האשוח הענק נחשבת עצה רכה. ככזו היא משמשת בייצור נייר, ארגזים למשלוח ולבנייה. אשוח שולי משמש לעיתים קרובות לשלד של מבנים ועומד בדרישות של מספר רב של פרויקטים של בנייה.
כאשוח שולי נחשב הגזע של אשוח ענק מעט מתחת לצירוף של מינים של אשוח דאגלס-ארזית בחוזק, וחזק יותר מהצירוף של כמה מינים המכונים בשמות קיבוציים "אשוח דאגלס דרומי" ו"אשוחית-אורן-אשוח דרומיים". הוא עומד לכן בדרישות של בניית שלד לבתי מגורים ומבני מסחר קטנים. הוא משמש גם לריצוף, ובנאים רבים מעדיפים להשתמש בו משום שהוא אינו נסדק כשתוקעים בו מסמרים או מחדירים לתוכו ברגים, והוא אינו נוטה להתפצל כאשר מנסרים אותו.
סיכונים, מחלות ומזיקים

אשוח ענק עמיד למחצה בשרפות, הוא פגיע במיוחד בקרקעות של נקיקים, אבל עמיד יותר על מדרונות יבשים בשל מערכת השורשים העמוקה והקליפה העבה. העץ עמיד לקור הרבה מתחת לנקודת הקיפאון.
העץ פגיע למין הפטרייה Echinodontium tinctorium (באנגלית Indian paint fungus), מין הפטרייה ההרסנית ביותר ביערות ממזרח לקו הרכס של הקסקייד. הנבגים חודרים דרך סדקים או ענפים שבורים שם הם נשארים רדומים עד שפגיעה מכנית מאפשרת אוויר לחדור לעצת הגלעין. הפטרייה נדירה באשוח ענק ממערב לרכס הקסקייד שם קצב צמיחה גבוה סוגר את הסדקים במהירות. פטריות אחרות הגורמות לריקבון שורשים הם סוגים של ארמילאריה ו-Phellinus weirii (הגורמת לריקבון המכונה Laminated root rot). מיני הפטריות Poria subacida ו-Heterobasidion annosum תוקפים גם הם את האשוח הענק.
חרקים רבים תוקפים את העץ, כדוגמת מיני החיפושיות Scolytus ventralis (באנגלית Fir engraver) ו-Dryocoetes confuses (באנגלית Western balsam bark beetle), סוגים של חיפושית קליפה. הזחלים של מיני העש Choristoneura occidentalis (באנגלית Western spruce budworm) ו-Orgyia pseudotsugata גורמים לנשירת עלים, פגיעה בצמרת ומוות. מיני העש מהסוג Barbara‏ (Fir cone moth) ו-Earomyia‏ (Fir cone maggots) וכמה מיני כלצידים משמידים כמויות גדולות של אצטרובלים וזרעים של אשוח ענק. מזיק נוסף שהוא מין פולש שיובא בטעות מאירופה הוא צמרית האשוח (Adelges piceae), מין של פשפש המוצץ את קליפת העץ בענפים ויכול לגרום למות העץ אחרי שנים של הדבקות. הוא תוקף את העצים בכל גיל. הוא השמיד עצי אשוח ענק במערב אורגון וושינגטון ומהווה איום חמור בדרום-מערב קולומביה הבריטית.
ביאורים

↑  הצעת האקדמיה ל-heartwood, הליבה של הגזע
הערות שוליים

↑  אשוח ענק באתר הרשימה האדומה של IUCN
1 2 3  "Brochure: White Fir Facts" (PDF). SPI. אורכב מ-המקור (PDF) ב-2011-11-05.
1 2 3 4  Abies grandis (Dougl. ex D. Don) Lindl.
↑  SPECIES: Abies grandis
1 2  Abies grandis / Grand fir
↑  Abies grandis
1 2  Conifer Specialist Group (1998). "Abies grandis".
| --- | --- |
בקרת זהויות :  NLI: 987007292970805171  NKC: ph384553 
אצטרובלים
יער ראשוני של אשוח ענק באורגון
חתך רוחב של הגזע
הנזק שגרמה פטרייה ממין של ארמילאריה נחשף כשהגזע נשבר ברוח
בלנדסטון

| --- | --- |

 נתונים כלליים
 תקופת הפעילות:  1870–הווה (כ־154 שנים) 
 מיקום המטה:  הובארט 
  
 www.blundstone.com
 
מגפיים תוצרת החברה
בלנדסטון (באנגלית: Blundstone Footwear) היא חברת הנעלה אוסטרלית. מוכרת בעיקר בזכות מגפי העבודה מבוססות העור שלה, בשל גמישותם ועמידותם.
החברה הוקמה במאה ה-19 על ידי מתיישבים שהגיעו מאנגליה לאי טסמניה שלחופי אוסטרליה. בשנת 1853 האחים ג'יימס ותומס קטברסטון הגיעו מאנגליה להובארט שבטסמניה שם הקימו עסק לייצור ולייבוא נעליים. באותה תקופה ג'ון ואליזה בלנדסטון ייסדו בהוברט את חברת בלנדסטון. בשנת 1932 רכשה חברת ההנעלה בבעלות משפחת קטברסטון את בלנדסטון ואיחדה את החברות תחת השם "בלנדסטון".
בשנת 2007 הודיעה החברה על העתקת חלק מפעילותה ממפעליה בניו זילנד ואוסטרליה לתאילנד ולהודו. כתוצאה מכך, 360 משרות אמורות היו להיות מבוטלות. בעקבות לחץ מצד האיגודים המקצועיים, שהודיעו כי יחרימו את תוצרת החברה, התוכניות בוטלו.
בישראל מיובא המותג על ידי חברת "קולנוע חדש", בעלת רשת החנויות Weshoes.
ראו גם

מגפי צ'לסי
בזיליקת סנטה מריה גלוריוזה דיי פרארי

| --- | --- |

 מידע כללי
 סוג:  בזיליקה זוטרה, כנסיית רובע 
 על שם:  מרים, אם ישו 
 כתובת:  סן פולו 
 מיקום:  ונציה 
 מדינה:  איטליה 
 מייסדים:  פרנציסקנים 
 הקמה ובנייה
 תקופת הבנייה:  ?–1250
 תאריך פתיחה רשמי:  1250 
 חומרי בנייה:  לבנה 
 סגנון אדריכלי:  אדריכלות גותית 
 קואורדינטות:  45°26′13″N 12°19′35″E﻿ / ﻿45.43693°N 12.32649°E﻿ / 45.43693; 12.32649
 www.basilicadeifrari.it
  (למפת ונציה מוגדלת) בזיליקת סנטה מריה גלוריוזה דיי פרארי (למפת ונציה רגילה) בזיליקת סנטה מריה גלוריוזה דיי פרארי 
 
החזית המערבית ומגדל הפעמונים.
בזיליקת סנטה מריה גלוריוזה דיי פרארי (באיטלקית: Basilica di Santa Maria Gloriosa dei Frari) המכונה בקיצור "פרארי" היא כנסייה הממוקמת בוונציה שבאיטליה.
הכנסייה ממוקמת בכיכר דיי פרארי, ברובע סן פולו של העיר ומוקדשת לעליית מרים, אם ישו לשמים.
הכנסייה היא הכנסייה הראשית של המחוז הכנסייתי סן פולו - סנטה קרוצ'ה - דורסודורו.